Държавен вестник, бр. 89, 2021 г., стр. 7

БРОЙ  89	
Д Ъ Р Ж А В Е Н  В Е С Т Н И К 	
СТР.  7  
ПОСТАНОВЛЕНИЕ № 347 
ОТ 20 ОКТОМВРИ 2021 Г.
за изменение на Правилника за прилагане на 
Закона за публичните предприятия, приет с 
Постановление № 85 на Министерския съвет 
от 2020 г. (ДВ, бр. 40 от 2020 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 62 ал. 2 се отменя.
Заключителна разпоредба
§ 2. Постановлението влиза в сила от деня 
на обнародването му в „Държавен вестник“.
Министър-председател:  
Стефан Янев
Главен секретар на Министерския съвет:  
Красимир Божанов
6255
ПОСТАНОВЛЕНИЕ № 348 
ОТ 20 ОКТОМВРИ 2021 Г.
за одобряване на допълнителни трансфери по 
бюджетите на общините за 2021 г. за финан-
сово осигуряване на дейности по национални 
програми за развитие на образованието
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни транс­
фери в размер 5 288 076 лв., разпределени по 
бюджетите на общините за 2021 г. съгласно 
приложението, за финансово осигуряване на 
дейности по следните национални програми 
за развитие на образованието:
1. Национални програми, одобрени с Реше­
ние № 188 на Министерския съвет от 2021 г. 
за одобряване на национални програми за 
развитие на образованието:
а) „Ученически олимпиади и състезания“, 
модул Б „Осигуряване на обучение на та­
лантливи ученици за участие в ученическите 
олимпиади“ – 1 198 015 лв.;
б) „Заедно в грижата за всеки ученик“ –  
189 708 лв. по модул 1 „Осигуряване на ус­
ловия за системно проследяване на личните 
постижения на учениците чрез създаване на 
индивидуално портфолио и оценъчна карта“, 
23 432 лв. по модул 2 „Осигуряване на условия 
за екипна работа на учителите от началния 
етап с учителите от детската градина“ и  
94 293 лв. по модул 3 „Осигуряване на условия 
за екипна работа на учителите от началния 
етап с учителите от прогимназиалния етап“;
в) „Заедно за всяко дете“, модул 2 „Добри 
практики за взаимодействие с родителите 
на децата и учениците в задължителна пред­
училищна и училищна възраст“ – 86 570 лв.
2. Национални програми, одобрени с Реше­
ние № 257 на Министерския съвет от 2021 г. 
за одобряване на национални програми за 
развитие на образованието:
а) „Без свободен час“ – 2 484 799 лв. по 
модул 1 „Без свободен час в училище“,  
167 200 лв. по модул 2 „Без свободен час в 
детската градина“ и 847 320 лв. по модул 3 
„Подкрепа на обучението от разстояние в 
електронна среда“;
б) „Изучаване и съхраняване на тради­
циите и историята на Българската армия“, 
модул А – 196 739 лв.
(2) Допълнителните трансфери по ал. 1 
да се осигурят за сметка на намаление на 
утвърдените разходи по „Политика в област­
та на всеобхватното, достъпно и качествено 
предучилищно и училищно образование. 
Учене през целия живот“, бюджетна програма 
„Осигуряване на качеството в системата на 
предучилищното и училищното образование“, 
по бюджета на Министерството на образова­
нието и науката за 2021 г.
Чл. 2. Допълнителните трансфери се пре­
доставят по бюджетите на общините от 
централния бюджет под формата на обща 
субсидия за делегираните от държавата дей­
ности за сметка на намаление на бюджетното 
взаимоотношение на централния бюджет с 
бюджета на Министерството на образованието 
и науката за 2021 г.
Чл. 3. Със сумата по чл. 1, ал. 1 да се на­
малят показателите по чл. 16, ал. 3 от Закона 
за държавния бюджет на Република България 
за 2021 г.
Чл. 4. Министърът на образованието и 
науката да извърши съответните промени по 
бюджета на Министерството на образованието 
и науката за 2021 г. и да уведоми министъра 
на финансите.
Чл. 5. Министърът на финансите да извър­
ши налагащите се промени по централния 
бюджет, включително по бюджетните вза­
имоотношения на общините с централния 
бюджет за 2021 г.
Заключителни разпоредби
§ 1. Постановлението се приема на осно­
вание чл. 109, ал. 3 във връзка с чл. 55a от 
Закона за публичните финанси, т. 3 от Реше­
ние № 188 на Министерския съвет от 2021 г. 
за одобряване на национални програми за 
развитие на образованието и т. 3 от Решение 
№ 257 на Министерския съвет от 2021 г. за 
одобряване на национални програми за раз­
витие на образованието.
§ 2. Изпълнението на постановлението се 
възлага на министъра на образованието и на­
уката и на кметовете на съответните общини.
§ 3. Постановлението влиза в сила от деня 
на обнародването му в „Държавен вестник“.
Министър-председател:  
Стефан Янев
Главен секретар на Министерския съвет:  
Красимир Божанов